Diari Oficial de la Generalitat Valenciana


Sumari del DOGV 4253, del 21-05-2002 (2002/5048)

Notificació a la senyora Encarnación Antón Miguel.
--------------------------------------------------

### Dades del document

Número de DOGV
:   4253

Data del DOGV
:   21-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5048


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Encarnación Antón Miguel. [2002/M5048]
  
Ja que no s'ha pogut practicar la notificació a la senyora Encarnació Antón Miguel i de conformitat amb el disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el dit article, es publica el text íntegre de la Resolució adoptada pel conseller d'Obres Públiques, Urbanisme i Transports, amb data 20 de març de 2002, (SC-3/2002).
  
Vists els antecedents que es troben en aquesta Conselleria d'Obres Públiques, Urbanisme i Transports relatius a la construcció de campament de turisme en el paratge La Hijuela, polígon 2, parcel·les 99, 103, 110 i 182, del terme de Castielfabib (València), sense llicència d'obres, i de conformitat amb els següents:
  
Antecedents de fet
  
1. Com es posa de manifest en l'informe emés pel tècnic competent de la Comissió Territorial d'Urbanisme de València, s'han realitzat obres consistents en la construcció de campament de turisme en el paratge La Hijuela, polígon 2, parcel·les 99, 103, 110 i 182 del terme de Castielfabib (València).
  
Les construccions i les instal·lacions realitzades consisteixen en:
  
- Cabanyes: 15 de 12 m² més dues cabanyes de monitors de 21 m² i 32 m². El sistema constructiu és de tancament de bloc de formigó esquerdejat de ciment a dues cares i coberta de forjat lleuger i teula moruna. El buit d'accés està cobert per una cortina.
  
- Lavabos: dos edificis de 95 m² i 20 m², amb dutxes, lavabos i inodors, separats per sexes. Sistema constructiu de tancaments de bloc de formigó, coberta de plaques ondulades de fibrociment i parets i sòl amb taulellets.
  
- Menjador: edifici de 300 m², d'estructura porticada de formigó prefabricat, tancament de blocs de formigó, coberta a dos aiguavessos de plaques ondulades de fibrociment, accessos dos buits d'11 m i 3,50 m sense portes.
  
- Habitatge de la propietària: antic habitatge de dues plantes de 86 m², 50 m² dels quals de la planta baixa s'utilitzen de cuina del càmping, a més de cuina de l'habitatge.
  
- Dos magatzems de 17 m² i 47 m², de tancaments de bloc de formigó esquerdejat a dues cares i coberta a un aigua de forjat lleuger i teula moruna.
  
- Infermeria, de 17 m², d'igual sistema constructiu, però entaulellada i amb un lavabo.
  
2. Segons consta en l'informe tècnic d'aquest organisme, la valoració actual de les obres realitzades és la següent:
  
- Habitatge de la propietària: 86+86=172 m²
  
Es tracta d'una construcció prou antiga, de molt senzilles qualitats, que se suposa consolidada i prescrita la possible infracció urbanística. Per al present expedient únicament es valoren els 50 m² de la planta baixa utilitzats com a cuina i rebost del càmping.
  
50 m² x 15.000 PTA./ m² = 750.000 PTA.
  
- Cabanyes: de senzillíssima construcció
  
15 unitats X 12 m² = 180 m² + 21 m²+ 32 m² = 233 m²
  
233 m² x 6.000 PTA./ m² = 1.398.000 PTA.
  
- Lavabos: 95 m² + 20 m² = 115 m²
  
- Menjador: 300 m²
  
- Magatzems: 17 m² + 47 m²= 64 m²
  
- Infermeria: 17 m²
  
115 m²+300 m²+64 m²+17 m² = 496 m²
  
496 m² x 10.000 PTA./ m² = 4.960.000 PTA.
  
Zona d'esports, molt simple, per partida alçada: 100.000 PTA.
  
Total valoració: set milions dos-centes vuit mil pessetes (7.208.000 PTA).
  
3. Les obres descrites són legalitzables, i han sigut objecte de declaració d'interés comunitari per Resolució del conseller d'Obres Públiques Urbanisme i Transports amb data 14 de setembre de 2000.
  
4. Amb data 2 d'agost de 2001 es va requerir a l'Ajuntament de Castielfabib perquè exercira les competències que pel que fa a l'exercici de la potestat sancionadora li corresponen d'acord amb l'article 25. d) de la Llei Reguladora de les Bases del Règim Local, amb l'advertiment que si en el termini d'un mes no procedia a això aquesta administració autonòmica entendria que podia, d'acord amb el que preveu l'article 60 de la mateixa norma, procedir a l'exercici d'aquestes per substitució.
  
5. En l'expedient apareix com a responsable en concepte de promotor la senyora Encarnación Antón Miguel, sense que conste la identitat del constructor i del tècnic director.
  
6. El director general d'Urbanisme i Ordenació Territorial, amb data 31 d'octubre de 2001, va adoptar la resolució per la qual s'incoa expedient sancionador per les obres mencionades, que degudament notificada no va ser objecte d'al·legacions.
  
7. L'instructor de l'expedient va formular la Proposta de Resolució amb data 2 de gener de 2002, que degudament notificada va ser objecte d'al·legacions, i es manifesta que les obres van ser objecte de llicència, per la qual cosa procedeix la nul·litat de la resolució.
  
8. En sessió de l'1 de febrer de 2002, la Comissió Territorial d'Urbanisme de València, va emetre informe en què es considerava que s'havia d'imposar a la senyora Encarnació Antón Miguel, en concepte de promotor, la sanció de tres-centes seixanta mil quatre-centes pessetes (360.400 PTA)/ dos mil cent seixanta-sis euros amb cinc cèntims d'euro (2.166,05 EUR) per les obres realitzades sense la llicència municipal prèvia i preceptiva.
  
No obstant això, s'ha apreciat en l'informe emés per la Comissió Territorial d'Urbanisme l'existència d'una errada aritmètica en el càlcul de la sanció que s'ha d'imposar, ja que el 2,5% de set milions dos-centes vuit mil pessetes (7.208.000 PTA) és de cent huitanta mil dos-centes pessetes (180.200 PTA), és a dir, mil huitanta-tres euros amb dos cèntims d'euro (1.083,02 euros), i no de tres-centes seixanta mil quatre-centes pessetes (360.400 PTA), l'equivalent del qual en euros és de dos mil cent seixanta-sis euros amb cinc cèntims d'euro (2.166,05 EUR).
  
Fonaments de dret
  
1. Allò que s'ha al·legat per la promotora ja ha sigut tingut en compte en la instrucció de l'expedient, ja que la sanció es proposa d'acord amb la legalització de les obres.
  
2. D'acord amb la disposició addicional tercera, apartat 6, de la Llei del Sòl no Urbanitzable, es preveu la possibilitat que la Conselleria d'Obres Públiques, Urbanisme i Transports puga exercir la competència pròpia de l'ajuntament en matèria sancionadora, per substitució, segons el que preveu l'article 60 de la Llei Reguladora de les Bases del Règim Local i després del requeriment previ específic que en el present cas s'ha dut a efecte.
  
3. Les obres portades a terme requereixen de la llicència municipal prèvia i preceptiva, tal com estableix l'article 242 del Reial Decret Legislatiu 1/1992, de 26 de juny, pel qual s'aprova el Text Refós de la Llei sobre el Règim del Sòl i Ordenació Urbana, i en l'article 1 del Reglament de Disciplina Urbanística. La mencionada llicència ha d'anar precedida de la corresponent declaració d'interés comunitari concedida per la Conselleria d'Obres Públiques, Urbanisme i Transports.
  
4. Les dites obres són constitutives d'infracció urbanística per haver sigut executades sense la preceptiva llicència i contravenir per això el que estableix la legislació aplicable al cas. La dita infracció apareix concretament tipificada en l'article 90.1 del Reglament de Disciplina Urbanística, ja que les obres han sigut legalitzades, sense perjuí del que es determine al llarg de la instrucció de l'expedient, i es procedeix en conseqüència la imposició de la sanció de multa de l'1 al 5% del valor de l'obra executada.
  
5. No són d'aplicació circumstàncies modificatives de la responsabilitat, i segons els articles 55 i 63 del Reglament de Disciplina Urbanística, procedeix imposar la sanció en el seu grau mitjà, és a dir, el 2,5%, que suposa la quantitat de cent huitanta mil dos-centes pessetes (180.200 PTA) mil huitanta-tres euros amb dos cèntims d'euro (1.083,02 EUR), una vegada corregida l'errada aritmètica observada en l'informe emés per la Comissió Territorial d'Urbanisme, la qual cosa es porta a terme en virtut del que disposa l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a aquest per la Llei 4/1999, de modificació de l'anterior.
  
6. El present expedient s'ha de tramitar de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el reglament de procediment per a l'exercici de la potestat sancionadora.
  
7. L'òrgan competent per a imposar, si és procedent, la sanció és el conseller d'Obres Públiques, Urbanisme i Transports, de conformitat amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista dels antecedents i fonaments exposats i de la legislació vigent en matèria d'urbanisme, resolc:
  
Imposar a la senyora Encarnación Antón Miguel, en concepte de promotor, la sanció de cent huitanta mil dos-centes pessetes (180.200 PTA)/ mil huitanta-tres euros amb dos cèntims d'euro (1.083,02 EUR) per les obres consistents en la construcció de campament de turisme en el paratge La Hijuela, polígon 2, parcel·les 99, 103, 110 i 182 del terme municipal de Castielfabib, sense la preceptiva llicència.
  
Contra la present resolució, que posa fi a la via administrativa, es podrà interposar recurs potestatiu de reposició davant del conseller d'Obres Públiques, Urbanisme i Transports en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.